Maalimisannis tekib tüüpe seda mööda, kas kunstnikus valitseb värvi- või vormitunne; selgesti avaldub esimene andekuse tüüp Itaalia renessansis veneetslaste juures, viimane Rooma ja Firenze kunstnike seas. Edasi on võimalik eristada maalilise detailitunde või massikäsitlemistunde üle­kaalu, erilist osavust peast maalimises või mudeli järele maalimises; Böcklin edustab esimest tüüpi, Menzel teist. Võib eristuda osalt maalilise tüüpilikkuse tunnet, osalt indi­viduaalsuse ja iseloomulikkuse tunnet, osalt üldilusa  tunnet, osalt tunnet esteetilise suursugustuse jaoks; Raffael kuulub esimesse tüüpi, mõned hollandlased ja belglased viimasesse (Frans Hais, Jaan Steen, mõlemad Teniersid jne.).